stanford-oval/wikipedia huggingface dataset:
โรงเรียนหินกอง (พิบูลอนุสรณ์)

โรงเรียนหินกอง (พิบูลอนุสรณ์)  เป็นโรงเรียนในจังหวัดสระบุรี ประวัติความเป็นมาโรงเรียนหินกอง (พิบูลอนุสรณ์) กับโครงการพัฒนา 5 ส.และสิ่งแวดล้อม  ปตท.ก๊าซธรรมชาติ  สู่เยาวชน
โรงเรียนหินกอง (พิบูลอนุสรณ์) ได้รับความรู้เรื่องกิจกรรม 5 ส.  จากนายอุทัย  สังข์วงษ์  ซึ่งเดิมทำการสอนที่โรงเรียนวัดชัยสิทธิ์อนุสรณ์  ในอำเภอเดียวกัน  ซึ่งโรงเรียนนี้เป็นโรงเรียนแรกในจังหวัดสระบุรีที่ได้เข้าร่วมโครงการพัฒนา 5 ส.และสิ่งแวดล้อม  ปตท.ก๊าซธรรมชาติ  สู่เยาวชน  เขต  อยุธยา  (ปัจจุบันโรงเรียนได้ยุบรวมกับโรงเรียนวัดหนองปลิง  (ขาวดีอุปถัมภ์) แล้ว)  เมื่อนายอุทัย  สังข์วงษ์  ย้ายมาทำการสอนที่โรงเรียนหินกอง (พิบูลอนุสรณ์) ในปีการศึกษา  2541 และได้นำกิจกรรม 5 ส.  ทดลองใช้ ในโรงเรียนเป็นครั้งแรก   ซึ่งขณะนั้นโรงเรียนมีปัญหาเรื่องการรักษาความสะอาด  และการขาดความรับผิดชอบของนักเรียน นายวิโรจน์  ศรีสุข ผู้อำนวยโรงเรียนในขณะนั้น  การเห็นความสำคัญของกิจกรรม 5 ส.  จึงได้สมัคร เข้ารวมโครงการพัฒนา 5 ส.  และสิ่งแวดล้อม ปตท.  ก๊าซธรรมชาติสู่เยาวชน  เมื่อปี พ.ศ.  2542  และเข้าร่วมประกวดโครงการ  และต่อมานายสุชีพ  อินทรวิชัย  ผู้อำนวยการคนปัจจุบัน ได้สานต่อโครงการ 5 ส.  ได้ให้ความสำคัญต่อกิจกรรม 5 ส.  ปฏิบัติตนเป็นแบบอย่างในการกำกับดูแลให้กิจกรรม 5 ส.  ดำเนินไปอย่างมีประสิทธิภาพ  และเป็นผู้ปลุกจิตสำนึกให้ครูและนักเรียนเห็นความสำคัญของกิจกรรม 5ส.  ส่งเสริมใช้กิจกรรม 5 ส.  ในการพัฒนางาน และใช้กิจกรรม 5 ส.สร้างเสริมคุณลักษณะอันพึงประสงค์ให้แก่นักเรียน  และในปีการศึกษา  2551  ได้มีการปรับเปลี่ยน โครงการพัฒนา 5 ส.  และสิ่งแวดล้อม ปตท.  ก๊าซธรรมชาติสู่เยาวชน  เป็นงานนโยบายของโรงเรียน  ดำเนินงานโดยคณะกรรมการ  และครูทุกคนมีส่วนร่วม
ผลสำเร็จของโครงการ

ปีการศึกษา  2543  ได้ลำดับที่ 14
ปีการศึกษา  2544  ได้ลำดับที่ 8
ปีการศึกษา  2545  ได้ลำดับที่ 7
ปีการศึกษา  2546  งดการประกวดเพราะโรงเรียนอยู่ระหว่างการก่อสร้างอาคาร 4
ปีการศึกษา  2547 ได้ระดับ 11
ปีการศึกษา  2548 ได้ระดับ  B
ปีการศึกษา  2549 ได้ลำดับที่  5  ระดับ A
ปีการศึกษา  2550 ได้ลำดับที่  3  ระดับ A
ปีการศึกษา  2551 ได้ลำดับที่  4  ระดับ A
ปีการศึกษา  2552 ได้ลำดับที่  3  ระดับ A
คณะกรรมการ 5 ส. ปีการศึกษา 2553   ของโรงเรียนหินกอง(พิบูลอนุสรณ์)  ประกอบด้วย
	1.  นายสุชีพ  อินทรวิชัย              ผู้อำนวยการ              ประธานกรรมการ
	2.  นายประยุทธ์  ตรีชัย	ปฏิบัติหน้าที่รองฯ         รองประธานกรรมการ
	3.  นางดัสสนี  สังข์วงษ์	ครู		กรรมการ/ผู้ประสานงาน 5 ส.
	4.  นายฐิติพงศ์  แรกขึ้น	ครู                            กรรมการ/ผู้ช่วยผู้ประสานงาน5 ส.
5.  นางศิริภาร์  กุศลวงษ์	ครู		กรรมการ/ผู้ช่วยผู้ประสานงาน5 ส.
6.  นายเสกวิทย์  มุสิก	ครูผู้ช่วย	  	กรรมการ
7.  นางอัญชลี  พระนอนเขตต์	ครู	  	กรรมการ
               8.  นางสาวนิภาพรรณ  พิภพไชยาสิทธิ์  ครูผู้ช่วย              กรรมการ/เลขานุการ
9.  นางสาวปัทมา  ทัพพันธุ์	ครูผู้ช่วย                      กรรมการ/ผู้ช่วยเลขานุการ
ซึ่งในปีการศึกษา  2553  ถือว่ากิจกรรม 5 ส.  ของโรงเรียนประสบผลสำเร็จตามเป้าหมาย  ใช้เวลาพัฒนางานมาถึง 10  ปี
แหล่งข้อมูลอื่น

โรงเรียนหินกอง ที่เฟซบุ๊ก
ข้อมูลพื้นฐานโรงเรียนหินกอง (พิบูลอนุสรณ์)ในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
อรุณ ทวาทศิน

| พลเอกอรุณ ทวาทศินม> ป.ช., ป.ม., ท.จ., ม.ร. |
| --- | --- |

ผู้บัญชาการกองพลที่ 1 รักษาพระองค์
ดำรงตำแหน่ง 1 ตุลาคม พ.ศ. 2518 – 26 มีนาคม พ.ศ. 2520
ก่อนหน้า: พลตรี เอื้อม จิรพงศ์
ถัดไป: พลตรี พัฒน์ อุไรเลิศ
 
ข้อมูลส่วนบุคคล
เกิด: 17 กันยายน พ.ศ. 2465 อำเภอบางรัก จังหวัดพระนคร
เสียชีวิต: 26 มีนาคม พ.ศ. 2520 (54 ปี) วชิรพยาบาล เขตดุสิต กรุงเทพมหานคร
สาเหตุการเสียชีวิต: ถูกพลเอกฉลาด หิรัญศิริยิงเสียชีวิต
คู่สมรส: จำลอง กาญจนกุญชร (สมรส 2491)
บุตร: 1 คน
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2488 – พ.ศ. 2520
ยศ:  พลเอก
บังคับบัญชา:  กรมทหารราบที่ 11 รักษาพระองค์ (2) กองพลทหารราบที่ 9 กองพลที่ 1 รักษาพระองค์
ผ่านศึก: สงครามมหาเอเซียบูรพา สงครามเวียดนาม

พลเอก อรุณ ทวาทศิน (17 กันยายน พ.ศ. 2465 – 26 มีนาคม พ.ศ. 2520) เป็นนายทหารชาวไทย เคยดำรงตำแหน่งสำคัญ ๆ เช่น ผู้บัญชาการกองพลที่ 1 รักษาพระองค์, สมาชิกวุฒิสภา และราชองครักษ์เวร เป็นนายทหารชั้นนายพลที่เสียชีวิตในการก่อกบฏ 26 มีนาคม พ.ศ. 2520
ประวัติ > ชีวิตส่วนตัว

พลเอก อรุณ ทวาทศิน เกิดวันที่ 17 กันยายน พ.ศ. 2465 เกิดที่ตำบลสุริยวงศ์ อำเภอบางรัก จังหวัดพระนคร เป็นบุตรของ พันโท หลวงเลขกิจสุนทร (บั้ม ทวาทศิน) และสร้อย เลขกิจสุนทร
พลเอก อรุณ ทวาทศิน ได้สมรสกับจำลอง ทวาทศิน (สกุลเดิม กาญจนกุญชร) เมื่อวันที่ 10 พฤศจิกายน พ.ศ. 2491 และธิดา 1 คน คือ ลานทิพย์ ทวาทศิน
ประวัติ > การศึกษา

พลเอก อรุณ เรียนจากโรงเรียนหลายแห่ง แต่ได้ไปเรียนที่โรงเรียนหอวัง จบการศึกษาในชั้นมัธยมปีที่ 6 และต่อมาไปศึกษาต่อที่โรงเรียนเตรียมทหารบก และโรงเรียนนายร้อยทหารบกจนจบหลักสูตร และศึกษาต่อวิชาด้านการทหาร ดังนี้
พ.ศ. 2496 : หลักสูตรนายทหารชั้นผู้บังคับกองร้อย โรงเรียนทหารราบ
พ.ศ. 2499 : หลักสูตรนายทหารชั้นผู้บังคับกองพัน โรงเรียนทหารราบ
พ.ศ. 2508 – พ.ศ. 2509 : หลักสูตรประจำชุดที่ 40 โรงเรียนเสนาธิการทหารบก
พ.ศ. 2511 – พ.ศ. 2512 : วิทยาลัยป้องกันราชอาณาจักร รุ่นที่ 14
การทำงาน

พลเอก อรุณ ทวาทศิน จบออกมารับราชการ เป็น นายร้อยตรี เมื่อปี พ.ศ. 2488 ในตำแหน่งเป็นผู้บังคับหมวด กองพันทหารราบที่ 15 พลออก อรุณ เป็นทหารที่เจริญเติบโตมาในราชการเป็นอย่างดี ถึงปี พ.ศ. 2496 ก็ได้ยศเป็น พันตรี ในสมัยรัฐบาลของนายกรัฐมนตรีจอมพล แปลก พิบูลสงคราม และอรุณ มาได้ยศเป็น พันเอก ในปี พ.ศ. 2505 เมื่อครั้งที่จอมพล สฤษดิ์ ธนะรัชต์ เป็นนายกรัฐมนตรี หลังจากนั้นอีก 10 ปีต่อมาในสมัยที่จอมพล ถนอม กิตติขจร เป็นนายกรัฐมนตรี อรุณก็ได้รับการเลื่อนยศขึ้นเป็น พลตรี ในปี พ.ศ. 2515 ครั้นถึงปี พ.ศ. 2518 ท่านได้ตำแหน่งเป็นผู้บัญชาการกองพลที่ 1 รักษาพระองค์ ที่มีหน้าที่สำคัญในการดูแลพื้นที่กรุงเทพมหานคร
พลเอก อรุณ ทวาทศิน ดำรงตำแหน่งสำคัญ เช่น
การทำงาน > ราชการทหาร

พ.ศ. 2508 – พ.ศ. 2511 และ พ.ศ. 2513 – พ.ศ. 2513 : ผู้บังคับการกรมทหารราบที่ 11 รักษาพระองค์
พ.ศ. 2511 – พ.ศ. 2513 : ผู้บังคับการกรมทหารราบที่ 2 กองพลทหารอาสาสมัคร
พ.ศ. 2513 – พ.ศ. 2515 : รองผู้บัญชาการกองพลที่ 9
พ.ศ. 2515 – พ.ศ. 2518 : ผู้บังคับบัญชากองพลที่ 9
พ.ศ. 2518 – พ.ศ. 2520 : ผู้บัญชาการกองพลที่ 1 รักษาพระองค์
การทำงาน > ราชการพิเศษ

พ.ศ. 2499, พ.ศ. 2514 : ราชองครักษ์เวร
พ.ศ. 2502 : สมาชิกสภาร่างรัฐธรรมนูญ
พ.ศ. 2511 – พ.ศ. 2514 : สมาชิกวุฒิสภา ชุดที่ 3
พ.ศ. 2515 – พ.ศ. 2520 : นายทหารพิเศษประจำกรมทหารราบที่ 11 รักษาพระองค์
พ.ศ. 2519 – พ.ศ. 2520 : นายทหารพิเศษประจำกรมทหารราบที่ 1 มหาดเล็กรักษาพระองค์
ถึงแก่อนิจกรรม

พล.ต. อรุณ ทวาทศิน ตรงเข้าแย่งปืนเอ็ม 16 จาก นายทหารยศร้อยโท และปืนเอ็ม 16 กระบอกนั้นกำลังตกอยู่ในมือของ พล.ต. อรุณ อย่างเป็ดเสร็จ พล.อ. ฉลาด หิรัญศิริ ซึ่งเป็นหัวหน้าผู้ก่อการสั่งให้ พล.ต. อรุณ วางปืนแต่พอสิ้นคำว่าวางปืน พล.อ. ฉลาด ทำการยิงใส่ตัว พล.ต. อรุณ จนไม่สามารถถือปืนเอ็ม 16 ได้แล้ว พลเอก ฉลาด ก็ยิงซ้ำอีกจนร่างของ พล.ต. อรุณ ทรุดลงและถูกนำตัวส่งโรงพยาบาล แต่ไปถึงโรงพยาบาลได้ไม่นาน พล.ต. อรุณ ถึงแก่อนิจกรรมในวันก่อการ
เครื่องราชอิสริยาภรณ์

พลเอก อรุณ ทวาทศิน ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2520 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2520 –  เครื่องราชอิสริยาภรณ์อันมีศักดิ์รามาธิบดี ชั้นที่ 2 มหาโยธิน (ม.ร.)
พ.ศ. 2519 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2517 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2500 –  เหรียญจักรมาลา (ร.จ.ม.)
พ.ศ. 2503 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
พ.ศ. 2508 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. ไม่ปรากฎ –  เหรียญกาชาดสมนาคุณ ชั้นที่ 1 (เหรียญทอง)
เครื่องราชอิสริยาภรณ์ > ต่างประเทศ

ออสเตรีย :
พ.ศ. 2507 –  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์ทอง (พร้อมสายสะพาย)
เวียดนามใต้ :
พ.ศ. 2512 –  เครื่องอิสริยาภรณ์ราชการดีเด่นเวียดนาม ชั้นที่ 2 (ทหารบก)
พ.ศ. 2512 –  แกลแลนทรี่ครอส ประดับใบปาล์ม
พ.ศ. 2512 –  เหรียญเกียรติยศกองทัพเวียดนาม ชั้นที่ 1
พ.ศ. 2512 –  เหรียญปฏิบัติการกิจการพลเรือน ชั้นที่ 1
พ.ศ. 2512 –  เหรียญรณรงค์เวียดนาม
สหรัฐ :
พ.ศ. 2514 –  ลีเจียนออฟเมอริต ชั้นนายทหาร
พ.ศ. 2512 –  เหรียญบรอนซ์สตาร์ ประดับ วี
สวัสดิ์ มักการุณ

| พลโทสวัสดิ์ มักการุณม> ว.ม., ป.ช., ท.จ.ว. |
| --- | --- |

ผู้บัญชาการกองพลทหารอาสาสมัคร
ดำรงตำแหน่ง พ.ศ. 2512 – พ.ศ. 2513
ก่อนหน้า: พล.ต. ทวี ดำรงหัด
ถัดไป: พล.ต. เอื้อม จิรพงศ์
แม่ทัพภาคที่ 2
ดำรงตำแหน่ง พ.ศ. 2516 – พ.ศ. 2517
ก่อนหน้า: พล.ท. พโยม พหุลรัต
ถัดไป: พล.ท. เปรม ติณสูลานนท์
สมาชิกวุฒิสภา
ดำรงตำแหน่ง 26 มกราคม 2518 – 6 ตุลาคม พ.ศ. 2519
 
ข้อมูลส่วนบุคคล
เกิด: 22 สิงหาคม พ.ศ. 2455 อำเภอป้อมปราบศัตรูพ่าย จังหวัดพระนคร
เสียชีวิต: 31 กรกฎาคม พ.ศ. 2528 (72 ปี)
คู่สมรส: นางละม้าย พลสิงห์
บุตร: 7 คน
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2476 – พ.ศ. 2517
ยศ:  พลโท
บังคับบัญชา: กองพลที่ 3 กองพลทหารอาสาสมัคร กองทัพภาคที่ 2 
ผ่านศึก: กรณีพิพาทอินโดจีน สงครามมหาเอเซียบูรพา สงครามเวียดนาม

พลโท สวัสดิ์ มักการุณ (22 สิงหาคม พ.ศ. 2455 - 31 กรกฎาคม พ.ศ. 2528) เป็นนายทหารชาวไทย อดีตแม่ทัพภาคที่ 2, อดีตผู้บัญชาการกองพลทหารอาสาสมัคร, อดีตสมาชิกวุฒิสภา และอดีตราชองครักษ์พิเศษ
ประวัติ > ชีวิตส่วนตัว

สวัสดิ์ มักการุณ เกิดวันที่ 22 สิงหาคม พ.ศ. 2455 ณ ตำบลห้าแยกพลับพลาไชย อำเภอป้อมปราบศัตรูพ่าย จังหวัดพระนคร เป็นบุตรของนายเอี้ยง และนางเหรียญ มักการุณ
ในวัยเยาว์สวัสดิ์เป็นเด็กกำพร้าบิดาตั้งแต่ยังจำความไม่ได้ มารดาจึงรับภาระเลี้ยงดูบุตร มารดาโดยประกอบอาชีพค้าขาย สวัสดิ์ต้องตื่นนอนทุกเช้าเพื่อเตรียมของขาย และต้องไปโรงเรียนด้วย จนสวัสดิ์อยู่มัธยมศึกษาปี่ที่ 4 มารดาจนเลิกอาชีพค้าขายนี้ไป เนื่องจากมารดาชรามากขึ้น
สวัสดิ์ มักการุณ ได้สมรสกับละม้าย พลสิงห์ ในวันที่ 17 ธันวาคม พ.ศ. 2478 มีบุตรทั้งหมด 7 คน
ประวัติ > การศึกษา

เมื่ออายุ 7 ขวบ ได้ศึกษาชั้นประถมศึกษาปีที่ 1 ที่โรงเรียนจักรวรรดิ์ราชาวาส ต้องเดินจากห้าแยกพลับพลาไชยถึงโรงเรียนทุกวัน จนจบประถมศึกษาปีที่ 4 ได้เรียนชั้นมัธยมศึกษาที่โรงเรียนวัดบพิตรพิมุข (ปัจจุบัน คือ มหาวิทยาลัยเทคโนโลยีราชมงคลรัตนโกสินทร์ พื้นที่บพิตรพิมุข จักรวรรดิ) ตั้งแต่มัธยมศึกษาปีที่ 1 - 6 จนจบปีที่ พ.ศ. 2471
เมื่อจบมัธยมศึกษาปีที่ 6 ก็ไปศึกษาต่อที่โรงเรียนเทพศิรินทร์ในปี พ.ศ. 2472 ในชั้นมัธยมศึกษาปีที่ 7 แผนกวิทยาศาสคร์ และจบชั้นมัธยมศึกษาปีที่ 8 ในปี พ.ศ. 2473 (จบพร้อมกับพล.อ. กฤษณ์ สีวาระ, พล.อ.อ. บุญชู จันทรุเบกษา, พล.อ.อ. หะริน หงสกุล และพล.อ. ประมาณ อดิเรกสาร)
เมื่อจบมัธยมศึกษาปีที่ 8 ได้สมัครเป็นนักเรียนนายร้อยทหารบก ในเมษายน พ.ศ. 2474 โดยเริ่มเข้าศึกษาในปีที่ 2 เนื่องจากเป็นข้อยกเว้นสำหรับผู้ที่จบมัธยมศึกษาปีที่ 8 แผนกวิทยาศาสคร์
ประวัติ > ลำดับการศึกษา

พล.ท. สวัสดิ์ มักการุณ จบการศึกษาดังนี้
พ.ศ. 2465 : โรงเรียนจักรวรรดิ์ราชาวาส
พ.ศ. 2471 : โรงเรียนวัดบพิตรพิมุข (ปัจจุบัน คือ มหาวิทยาลัยเทคโนโลยีราชมงคลรัตนโกสินทร์ พื้นที่บพิตรพิมุข จักรวรรดิ)
พ.ศ. 2473 : โรงเรียนเทพศิรินทร์
พ.ศ. 2476 : โรงเรียนนายร้อยทหารบก
พ.ศ. 2482 : โรงเรียนนายทหารวิทยาศาสตร์ กรมวิทยาศาสตร์ทหารบก
พ.ศ. 2489 : โรงเรียนทหารราบ หลักสูตรผู้บังคับกองร้อย และชั้นนายพัน
พ.ศ. 2501 : โรงเรียนร่วมรบกองทัพทหารอากาศ กองทัพบก
พ.ศ. 2503 : วิทยาลัยการทัพบก
พ.ศ. 2503 : โรงเรียนสงครามจิตวิทยา
พ.ศ. 2508 : วิทยาลัยป้องกันราชอาณาจักร รุ่นที่ 7
การทำงาน > ราชการทหาร

ในช่วงสงครามเวียดนาม พล.ต. สวัสดิ์ ได้ดำรงตำแหน่งผู้บัญชากองพลทหารอาสาสมัคร ผลัดที่ 2 (ขณะนั้นเป็นผู้บัญชาการกองพลที่ 3) ต่อจาก พล.ต. ทวี ดำรงหัด ที่เป็นผู้บัญชาการผลัดแรกนั้น
พล.ต. สวัสดิ์ เป็นผู้บัญชาการรบที่เสียสละ, เด็ดเดี่ยว และกล้าหาญ ได้ทำการสู้รบกับศัตรู เช่น ในวันที่ 27 มีนาคม พ.ศ. 2513 ได้รับรายงานว่าทหารไทยกำลังปะทะอย่างดุเดือดกับเวียดกง บริเวณสวนยางทิศตะวันออกของหมู่บ้านบินท์สัน พล.ต. สวัสดิ์ ผบ.พล., เสนาธิการกองพล พร้อมกับคณะฝ่ายอำนวยการได้รีบขึ้นเฮลิคอปเตอร์ไปยังพื้นที่ปฏิบัติการ แม้ว่าจะประสบการยิงของเวียดกงอย่างดุเดือดไม่หวั่นกลัวใด ๆ กลับสั่งให้เฮลิคอปเตอร์บินไปลงพื้นที่จุดปะทะ เพื่อช่วยเหลือผู้บังคับหน่วยในการรบ จนทำให้ พล.ต. สวัสดิ์ ถูกยิงได้รับบาดเจ็บสาหัส
หลังจากกลับเวียดนามใต้ก็ได้รับพระบรมราชโองการโปรดเกล้าฯ ให้ดำรงตำแหน่งรองแม่ทัพภาคที่ 2 ต่อมาก็ได้รับพระบรมราชโองการโปรดเกล้าฯ ให้ดำรงตำแหน่งแม่ทัพภาคที่ 2 ต่อจาก พล.ท. พโยม พหุลรัต และยังได้รับพระราชทานยศ พลโท ในปี พ.ศ. 2516
การทำงาน > ราชการพิเศษ

พล.ท. สวัสดิ์ มักการุณ ดำรงตำแหน่งงานพิเศษ เช่น
พ.ศ. 2491 - พ.ศ. 2498 : ราชองครักษ์ ประจำกรมราชองครักษ์
พ.ศ. 2498 - พ.ศ. 2518 : ราชองครักษ์เวร
26 มิถุนายน พ.ศ. 2517 : กรรมการที่ปรึกษาในพอ.สว.
9 มิถุนายน พ.ศ. 2518 : ราชองครักษ์พิเศษ
การถึงแก่อนิจกรรม

พล.ท. สวัสดิ์ มีอาการปวดท้องอย่างรุนแรง ได้ไปรักษาตัวที่โรงพยาบาลเซนต์แมรี่ จังหวัดนครราชสีมา ในวันที่ 7 กรกฎาคม พ.ศ. 2526 คณะแพทย์ได้ตรวจพบว่าเป็นมะเร็งลำไส้ พล.ท. สวัสดิ์ ต่อสู้กับมะเร็งเป็นเวลา 2 ปี จนวันที่ 31 กรกฎาคม พ.ศ. 2528 พล.ท. สวัสดิ์ ถึงแก่อนิจกรรมสิริอายุ 72 ปี 11 เดือน 9 วัน
เครื่องราชอิสริยาภรณ์

พล.ท. สวัสดิ์ มักการุณ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2517 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2511 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2518 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2484 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2516 –  เหรียญชัยสมรภูมิ การรบ ณ สาธารณรัฐเวียดนาม (ช.ส.) (ประดับเปลวระเบิด)
พ.ศ. 2517 –  เหรียญพิทักษ์เสรีชน ชั้นที่ 1 (ส.ช.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2486 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2510 –  เหรียญราชการชายแดน (ช.ด.)
พ.ศ. 2490 –  เหรียญจักรมาลา (ร.จ.ม.)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 3 (ภ.ป.ร.3)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2500 –  เหรียญงานฉลอง 25 พุทธศตวรรษ
พ.ศ. 2518 –  เหรียญกาชาดสมนาคุณ ชั้นที่ 2 (เหรียญเงิน)
เครื่องราชอิสริยาภรณ์ > ต่างประเทศ

เวียดนามใต้ :
พ.ศ. 2513 –  เครื่องอิสริยาภรณ์แห่งชาติเวียดนาม ชั้นที่ 4
พ.ศ. 2513 –  แกลแลนทรีครอส ประดับใบปาร์ม
พ.ศ. 2513 –  เหรียญเกียรติยศกองทัพเวียดนาม ชั้นที่ 1
พ.ศ. 2513 –  เหรียญปฏิบัติการกิจการพลเรือน ชั้นที่ 1
พ.ศ. 2513 –  เหรียญรณรงค์เวียดนาม
พ.ศ. 2513 –  เหรียญสวัสดิภาพสังคม ชั้นที่ 1
พ.ศ. 2513 –  เหรียญปฏิบัติการจิตวิทยา ชั้นที่ 1
พ.ศ. 2513 –  เหรียญพัฒนาชนบท ชั้นที่ 1
พ.ศ. 2513 –  เหรียญเชิดชูเกียรติทหารผ่านศึก ชั้นที่ 1
สหรัฐ :
พ.ศ. 2515 –  เหรียญซิลเวอร์สตาร์
พ.ศ. 2514 –  ลีเจียนออฟเมอริต ชั้นนายทหาร
ขุนสมาหารหิตะคดี (โป-ระ สมาหาร)

| โป-ระ สมาหาร |
| --- | --- |

รัฐมนตรีช่วยว่าการกระทรวงมหาดไทยของไทย
ดำรงตำแหน่ง 26 กันยายน พ.ศ. 2484 – 7 มีนาคม พ.ศ. 2485
นายกรัฐมนตรี: แปลก พิบูลสงคราม
ดำรงตำแหน่ง 10 มีนาคม พ.ศ. 2485 – 24 กรกฎาคม พ.ศ. 2487
นายกรัฐมนตรี: แปลก พิบูลสงคราม
ดำรงตำแหน่ง 5 กันยายน พ.ศ. 2487 – 31 สิงหาคม พ.ศ. 2488
นายกรัฐมนตรี: ควง อภัยวงศ์
 
ข้อมูลส่วนบุคคล
เสียชีวิต: 15 มีนาคม พ.ศ. 2488
ลายมือชื่อ: 

นายโป-ระ สมาหาร หรือ ขุนสมาหารหิตะคดี (โป-ระ สมาหาร) หรือ ขุนสมาหารหิตะคดี (โป๊ โปรคุปต์) เป็นอดีตรัฐมนตรีที่ไม่ได้ประจำกระทรวง รัฐมนตรีช่วยว่าการกระทรวงการคลังของไทย รัฐมนตรีช่วยว่าการกระทรวงมหาดไทยของไทย สมาชิกสภาผู้แทนราษฎรจังหวัดพระนคร
การทำงาน

โป-ระ สมาหาร ได้รับเลือกตั้งเป็นสมาชิกสภาผู้แทนราษฎรจังหวัดพระนคร นับเป็นสมาชิกสภาผู้แทนราษฎรชุดแรกของประเทศไทย ต่อมาในรัฐบาลของนายพันเอก พระยาพหลพลพยุหเสนา (พจน์ พหลโยธิน) ได้รับแต่งตั้งเป็นรัฐมนตรีที่ไม่ประจำกระทรวง ในปี พ.ศ. 2477 และในปีถัดมาได้รับแต่งตั้งเป็นรัฐมนตรีช่วยว่าการกระทรวงการคลัง ต่อจากนั้นในคณะรัฐมนตรีไทย คณะที่ 7 เขาได้รับแต่งตั้งเป็นรัฐมนตรีช่วยว่าการกระทรวงการคลัง อีกสมัย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 เขาได้รับเลือกตั้งเป็นสมาชิกสภาผู้แทนราษฎรจังหวัดพระนคร สมัยที่ 2 และดำรงตำแหน่งดังกล่าวจนกระทั่งถึงแก่อนิจกรรม ในปี พ.ศ. 2488 ซึ่งได้จัดให้มีการเลือกตั้งใหม่แทนตำแหน่งที่ว่างลง ในเดือนมิถุนายนของปีเดียวกัน
ในรัฐบาลของนายพันเอก หลวงพิบูลสงคราม (แปลก ขีตตะสังคะ) (ยศในขณะนั้น) เขาได้รับแต่งตั้งเป็นรัฐมนตรีที่ไม่ประจำกระทรวง และถูกปรับให้ไปดำรงตำแหน่งรัฐมนตรีช่วยว่าการกระทรวงมหาดไทย ในปี พ.ศ. 2484 รวมทั้งในรัฐบาลถัดมาของจอมพลแปลก พิบูลสงคราม
ในรัฐบาลของนายควง อภัยวงศ์ เขาได้รับแต่งตั้งเป็นรัฐมนตรีที่ไม่ประจำกระทรวง และปรับไปรับตำแหน่งรัฐมนตรีช่วยว่าการกระทรวงมหาดไทยในภายหลัง
นอกจากนั้นแล้ว ขุนสมาหารหิตะคดี ยังมีผลงานที่สำคัญคือ พจนานุกรมกฎหมาย
เครื่องราชอิสริยาภรณ์

พ.ศ. 2484 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พระนิตตะสึ

| --- | --- |
ศาสนา: พุทธ
นิกาย: นิชิเรนโชชู
ข้อมูลสว่นตัว
เกิด: 15 เมษายน ค.ศ. 1902 
เสียชีวิต: 22 กรกฎาคม ค.ศ. 1979 
ตำแหน่งนักบวชอาวุโส
อาศัยใน: ประเทศญี่ปุ่น
ยศ: พระสังฆราชแห่งนิชิเรนโชชู
ดำรงตำแหน่ง: ค.ศ. 1959– ค.ศ. 1978
ลำดับก่อนหน้า: พระนิชิจุน โชนิน
ผู้สืบทอด: พระนิคเคน โชนิน
งานด้านศาสนา
บวชเมื่อ: ค.ศ.1910
ตำแหน่งก่อนหน้า: สังฆราชแห่ง นิชิเรนโชชู
พระนิทตัตสุ โชนิน  (日達, Nittatsu Shonin ; 15 เมษายน ค.ศ. 1902 - 22 กรกฎาคม ค.ศ. 1979) เป็นพระสังฆราชของพุทธศาสนานิกาย นิชิเรนโชชู องค์ที่ 66 ซึ่งเป็นหนึ่งในนิกายสำคัญของศาสนาพุทธนิกายนิชิเรน และยังดำรงตำแหน่งเป็นเจ้าอาวาสแห่งวัดใหญ่ไทเซขิจิ ณ ชิซุโอกะ ประเทศญี่ปุ่น ท่านเป็นพระสังฆราชที่ได้รับการขนานนามว่า เป็นพระสังฆราชผู้เมตตา เนื่องด้วยมักจะปรากฏออกสาธารณชนด้วยสีหน้าที่ยิ้มแย้มต่อสานุศิษย์เสมอ
ในสมัยของพระนัทตัตสุ โชนิน นี้ เป็นสมัยเริ่มแรกที่เกิดความพิพาทระหว่าง โซกา งัคไค และ นิชิเรนโชชู จนนำไปสู่การคว่ำบาตรใน สมัยพระสังฆราชองค์ต่อไป พระนิคเคน โชนิน
กล่าวชมสมาคมสร้างคุณค่า

สมาชิกของสมาคมโซคา เป็นทรัพย์สมบัติของประเทศชาติ เนื่องจากการเผยแผ่ธรรมไพศาลสิ่งนี้ก็คือ ข้อเท็จจริงที่ชัดเจนในประวัติศาสตร์
(คำปราศรัย ในการประชุมใหญ่คณะยุวชนครั้งที่14 ในปีค.ศ. 1965)
จะกลายเป็นบุญกุศลที่สูงสุดของโนเขะ(อาจารย์ผู้สั่งสอน)และโชะเขะ(ลูกศิษย์ที่ได้รับการสั่งสอน)ทุกคนที่ปีติยินดี ดุจดังผู้ที่ขายเครื่องหอม และผู้ที่มองดูเครื่องหอมอยู่ข้างๆต่างก็จะได้กลิ่นของเครื่องหอมอย่างเท่าเทียมกัน...ไดซาขุ อิเคดะ ผู้ตั้งปณิธานที่จะทำบุญก่อสร้างโชฮนโดถวายและทำให้ทุกคนก็ตั้งปณิธานที่จะทำบุญด้วยนั้น ก็คือโนเขะ ส่วนสมาชิกของสมาคมโซคา สมาชิกกลุ่มฮกเขะโค และผู้ที่อยู่ในตระกูลวัดก็คือ โชเขะ...ไดซาขุ อิเคดะ นายกสมาคมโซคา งัคไกได้สวดไดโมขุ 3,500,000คำเพื่อให้บรรลุผลสำเร็จในการทำบุญถวายจำนวนไดโมขุดังกล่าว ก็ได้ทำให้กลายเป็นการทำบุญ 35,000,000 เยน
(คำปราศรัย ในการประชุมระดับหัวหน้าของสมาคมประจำเดือนตุลาคม 1965)
ธนดล ขาวสะอาด

| ข้อมูลส่วนตัว |
| --- | --- | --- | --- |
ชื่อเต็ม:  ธนดล ขาวสะอาด
วันเกิด:   (2001-08-18) 18 สิงหาคม ค.ศ. 2001 (23 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.73 m (5 ft 8 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  นครราชสีมา มาสด้า (ยืมตัวจากบีจี ปทุม ยูไนเต็ด)
หมายเลข:  32
สโมสรเยาวชน
:  บุรีรัมย์ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2560–2562 |  บุรีรัมย์ ยูไนเต็ด บี |  23 |  (2) |
| 2562–2566 |  บุรีรัมย์ ยูไนเต็ด |  0 |  (0) |
| 2563–2564 |  → อ่างทอง (ยืมตัว) |  4 |  (1) |
| 2564–2565 |  → ขอนแก่น (ยืมตัว) |  30 |  (2) |
| 2566 |  → อยุธยา ยูไนเต็ด (ยืมตัว) |  14 |  (3) |
| 2566–2567 |  → คัสตอม ยูไนเต็ด (ยืมตัว) |  24 |  (5) |
| 2567– |  บีจี ปทุม ยูไนเต็ด |  1 |  (0) |
| 2567– |  → นครราชสีมา มาสด้า (ยืมตัว) |  5 |  (0) |
ทีมชาติ‡
| 2567 |  ไทย อายุไม่เกิน 23 ปี |  1 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 มกราคม 2568 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23 มีนาคม 2567
ธนดล ขาวสะอาด ชื่อเล่น เบค​ เป็นนักฟุตบอลชาวไทย ปัจจุบันลงเล่นตำแหน่งกองกลางให้กับนครราชสีมา มาสด้า ในไทยลีก (ยืมตัวจากบีจี ปทุม ยูไนเต็ด) และทีมชาติไทยรุ่นอายุไม่เกิน 23 ปี
สโมสรอาชีพ > บุรีรัมย์ ยูไนเต็ด

ธนดลเป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 5 กุมภาพันธ์ พ.ศ. 2562 เขาทำประตูแรกให้กับทีมชุดใหญ่ในเกมกระชับมิตรนัดที่บุรีรัมย์บุกไปเอาชนะอยุธยา ยูไนเต็ด ที่สนามกีฬาจังหวัดพระนครศรีอยุธยา 2–1
เจ้าจอมจันทร์ ในรัชกาลที่ 5

| เจ้าจอมจันทร์ |
| --- | --- |
เกิด: จันทร์ แสง-ชูโต พ.ศ. 2421 กรุงเทพมหานคร, สยาม
เสียชีวิต: พ.ศ. 2483 (62 ปี) กรุงเทพมหานคร, ไทย
คู่สมรส: พระบาทสมเด็จพระจุลจอมเกล้าเจ้าอยู่หัว
บิดามารดา: พระยาสุรศักดิ์มนตรี (แสง แสง-ชูโต)  หม่อมหลวงน่วม นรินทรางกูร
เจ้าจอมจันทร์ เป็นพระสนมเอกในพระบาทสมเด็จพระจุลจอมเกล้าเจ้าอยู่หัว เกิดเมื่อปี พ.ศ. 2421 เป็นธิดาของพระยาสุรศักดิ์มนตรี (แสง แสง-ชูโต) กับหม่อมหลวงน่วม นรินทรางกูร
เจ้าจอมจันทร์ ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัวพร้อมกับเจ้าจอมเยื้อนและเจ้าจอมถนอม พี่น้องร่วมบิดา ได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล พระบาทสมเด็จพระจุลจอมเกล้าเจ้าอยู่หัวทรงโปรดเจ้าจอมจันทร์มากเป็นพิเศษ ทรงโปรดใช้สอยและให้ตามเสด็จอยู่เป็นเนืองนิตย์ จนกระทั่งพ.ศ. 2447 พระบาทสมเด็จพระจุลจอมเกล้าเจ้าอยู่หัวจึงทรงโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้น 2 ทุติยจุลจอมเกล้าวิเศษ ฝ่ายใน แก่เจ้าจอมจันทร์ พร้อมกันกับเจ้าจอมเอิบ พระสนมเอกที่พระองค์ทรงโปรดมากอีกท่านหนึ่ง ซึ่งท่านเป็นเจ้าจอมเพียง 1 ใน 4 ท่านที่ได้รับพระราชทานเครื่องราชอิสริยาภรณ์นี้ (อีก 3 ท่านคือเจ้าจอมเอี่ยม, เจ้าจอมเอิบ และเจ้าจอมเอื้อน) และเป็นเพียงท่านเดียวที่มิใช่เจ้าจอมก๊กออ
หลังสิ้นรัชกาลพระบาทสมเด็จพระจุลจอมเกล้าเจ้าอยู่หัว เจ้าจอมจันทร์ ได้ลาออกจากพระบรมมหาราชวัง ไปพำนักยังบ้านบิดาจนถึงแก่อนิจกรรมใน พ.ศ. 2483 อายุ 62 ปี พระราชทานเพลิงศพที่วัดเทพศิรินทราวาสราชวรวิหาร
เครื่องราชอิสริยาภรณ์

พ.ศ. 2447 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
โรงเรียนท่านครญาณวโรภาสอุทิศ

| โรงเรียนท่านครญาณวโรภาสอุทิศ |
| --- | --- |
Thanakhon Yanwaropat Utith School

ที่ตั้ง
เลขที่ 119 หมู่ที่ 2 ตำบลปากนคร อำเภอเมืองนครศรีธรรมราช จังหวัดนครศรีธรรมราช 80000
ข้อมูล
ชื่ออื่น: ท.ญ. / TY
ประเภท: โรงเรียนรัฐบาล สังกัด สพฐ.
คติพจน์: ธมฺมจารี สุขํ เสติ   (ผู้ประพฤติธรรมย่อมอยู่เป็นสุข)
สถาปนา: 10 สิงหาคม พ.ศ. 2535 (32 ปี)
สี:   ฟ้า     ขาว
เพลง: มาร์ชโรงเรียนท่านครญาณวโรภาสอุทิศ
เว็บไซต์: https://www.thanakhon.ac.th/
โรงเรียนท่านครญาณวโรภาสอุทิศ (อังกฤษ: Thanakhon Yanwaropat Utith School) เป็นโรงเรียนประจำตำบลปากนคร อำเภอเมืองนครศรีธรรมราช จังหวัดนครศรีธรรมราช ประเภทโรงเรียนมัธยมศึกษา สังกัดสำนักงานเขตพื้นที่การศึกษามัธยมศึกษาเขต 12
ประวัติ

โรงเรียนท่านครญาณวโรภาสอุทิศ จัดตั้งเมื่อวันที่ 10 สิงหาคม พ.ศ. 2535 โดยนายศุภมน เลาหฤทธิวงศ์ ผู้อำนวยการโรงเรียนเบญจมราชูทิศ และผู้อำนวยการสามัญศึกษาจังหวัดนครศรีธรรมราช ได้มอบหมายให้นายจำนงค์ เกราะแก้ว ผู้ช่วยผู้อำนวยการโรงเรียนเมืองนครศรีธรรมราช เป็นผู้ดำเนินการรับบริจาคที่ดินซึ่งเป็นที่ตั้งของโรงเรียนปัจจุบัน จำนวน 45 ไร่ 3 งาน 85 ตารางวา โดยนายสิริ รัตนปริคณน์ พระครูธรรมธรถาวร พระอาจารย์เข็ม ญติธมโม พระครูจิตรการประสาท พระครูวิเศษศาสนกิจ และพระครูโอภาสโพธิรัตธรรมรัตโนภาส เป็นผู้จัดหาให้ ซึ่งได้รับบริจาคจากพระครูญาณวโรภาส จำนวน 35 ไร่ 88 ตารางวา พระอาจารย์เข็ม ญติธมโม จำนวน 10 ไร่ 2 งาน 97 ตารางวา
ต่อมาวันที่ 8 มีนาคม พ.ศ. 2536 กรมสามัญศึกษา กระทรวงศึกษาธิการได้ประกาศจัดตั้งเป็นโรงเรียนสาขาโรงเรียนเมืองนครศรีธรรมราช และวันที่ 6 พฤษภาคม พ.ศ. 2536 กระทรวงศึกษาธิการมีประกาศกระทรวงศึกษาธิการ เรื่องการจัดตั้งโรงเรียนรัฐบาลชื่อโรงเรียนท่านครญาณวโรภาสอุทิศ ลงนามโดยนายสัมพันธ์ ทองสมัคร รัฐมนตรีว่าการกระทรวงศึกษาธิการ โดยมีนายเสถียร สุคนธ์ ผู้อำนวยการสามัญศึกษาจังหวัดนครศรีธรรมราช ปฏิบัติหน้าที่รักษาราชการในตำแหน่งผู้บริหารโรงเรียนท่านครญาณวโรภาสอุทิศ ตามคำสั่งกรมสามัญศึกษาที่ 2982/2536 สั่ง ณ วันที่ 28 พฤษภาคม พ.ศ. 2536 และมอบหมายให้นายจำนงค์ เกราะแก้ว ผู้ช่วยผู้อำนวยการโรงเรียนเมืองนครศรีธรรมราชเป็นผู้ดูแล
ต่อมากรมสามัญศึกษามีคำสั่งแต่งตั้งให้นายจำนงค์ เกราะแก้ว ดำรงตำแหน่งครูใหญ่ โรงเรียนท่านครญาณวโรภาสอุทิศ ตามคำสั่งกรมสามัญที่ 3033/2538 สั่ง ณ วันที่ 16 มิถุนายน พ.ศ. 2538 เปิดสอนระดับชั้นมัธยมศึกษาตอนต้นและชั้นมัธยมศึกษาตอนปลาย
ข้อมูลทั่วไป

สัญลักษณ์ : รูปคบเพลิงเปล่งแสงอยู่กลางฟันเฟือง
สีประจำ :   ฟ้า   ขาว
ปรัชญา : เก่งวิชาการ ทำงานเป็น เด่นกีฬา ล้ำหน้าคุณธรรม นำชุมชน
คติพจน์ : ธมฺมจารี สุขํ เสติ (ผู้ประพฤติธรรมย่อมอยู่เป็นสุข)
ต้นไม้ : ต้นตาล
ดอกไม้ : ดอกพุทธรักษา
ทำเนียบผู้บริหาร

| 0 | 1 | 2 | 3 | 4 |
| --- | --- | --- | --- | --- |
| ลำดับที่ | รายนาม | ตำแหน่ง | เริ่มวาระ | สิ้นสุดวาระ |
| 1 | นายเสถียร สุคนธ์ | ผู้อำนวยการ | พ.ศ. 2536 | พ.ศ. 2536 |
| 2 | นายจำนงค์ เกราะแก้ว | ผู้อำนวยการ | พ.ศ. 2536 | พ.ศ. 2538 |
| 3 | นายสุพจน์ อภิศักษ์มนตรี | ผู้อำนวยการ | พ.ศ. 2538 | พ.ศ. 2547 |
| 4 | นายสุจินต์ พิมเสน | ผู้อำนวยการ | พ.ศ. 2547 | พ.ศ. 2551 |
| 5 | นายอำพล ยะสะนพ | ผู้อำนวยการ | พ.ศ. 2551 | พ.ศ. 2555 |
| 6 | นายอนันต์ รัตนสุภา | ผู้อำนวยการ | พ.ศ. 2555 | พ.ศ. 2557 |
| 7 | ดร.สันติ นาดี | ผู้อำนวยการ | พ.ศ. 2557 | พ.ศ. 2562 |
| 8 | ดร.สุธีรุจ อุปถัมภ์ | ผู้อำนวยการ | พ.ศ. 2562 | พ.ศ. 2563 |
| 9 | ดร.พรทิพย์ อุปถัมภ์ | ผู้อำนวยการ | พ.ศ. 2563 | พ.ศ. 2566 |
| 10 | นางบังอร แป้นคง | ผู้อำนวยการ | พ.ศ. 2566 | พ.ศ. 2567 |
| 11 | นางสาววิภาดา ขุนทองจันทร์ | ผู้อำนวยการ | พ.ศ. 2567 | ปัจจุบัน |